
LEIDĖJO ŽODIS. 


Gerb. kun. Pr. Bučys tikrai naudingai patarnavo 
savo tautai, kada jos laisvės prieaušryje pagarsino 
““Drauge?? ištisą eilę straipsnių apie Lietuvos mokyklų 
reikalus. Juk karei pasibaigus mokyklų klausimas ne 
vien jau teorijoje, bet ir praktikoje turės buti išrištas. 
O kad tasai praktiškas išrišimas lietuviams palengvėtų, 
dabar, kol laikas, turi jisai mums paaiškėti teoretiškai. 


Kun. Būčys ne vien priveda skaitytoją prie Lietu- 
vos apšvietos Tuimo, bet ir paduoda į rankas raktą, su 
kurio pagelba galėsime į tą ruimą ineiti. Jėjo veikalas— 
tai darbas gilaus pedagogo, kursai netik teoretiškai 
svarstė, tirinėjo aptariamuosius dalykus, bet savo ži- 
nias ir įsitikinimus pagilino ilgų metų praktikos darbais 
visų laipsnių apšvietos platinimo srityje. 


Gavęs leidimą iš gerb. autoriaus išleisti jo straip- 
snius “Apie Apšvietą?? išspausdintus 1917 metų “' Drau- 
ge'7 — atskiroje knygoje, — darau tai su dideliu pa- 
sitenkinimu ir su giliu įsitikinimu, jog atlieku tikrai 
naudingą musų visuomenei darbą. 


Uosis. 


aa 0 Cv EB 00 NM HR 


KNYGOS TURINYS. 


Visais Mokamas a S 4 
VAespatija ir tautos“ apPS vietas i 19 
P MGkSlok monopolis: 2 aaa aa aa a a 19) 
„Viešpatijos ir privatinių mokyklų konkurencija... .24 
„Privatinė mokykla ir visatinė apšvieta............ 32 
„ Viešpatijos uždaviniai privatinių mokyklų sistemoje 40 
Nioksdsl js pro S Geimass i ae ao ais a aa 48 


[ > 


"APIE APSVIETĄ. 


1. VISATINIS MOKINIMAS. 


Reikalas auklėjimo žmogui. 


Pavydas ima žiurint, kaip bėga jaunutis tilvi- 
kas. Dar ant jo kupros tebėra prilipęs jo motinos 
kiaušinio kevalas, o ką tik išsiperėjęs paukštytis 
jau taip pabėga, kad užaugęs Žmogus jo nepavytų. 
Didesnieji gyvuliai gan ilgai turi naudotis motinos 
pienu. Jis užgimęs greitai turėtų pranykti, jei ne- 
gautų kitų pagelbos. Kuo tolyn ir augštyn eina 
žmonių kultura, tuo ilgiau trunka, tuo daugiau 
„darbo ji turi padėti kol įgyja visa, kas gyvenimui 
reikalinga. 

Tarp kitų tautos rupesčių labai svarbią vietą 
užima jaunosios kartos auklėjimas. Jeigu mes 
tapsime po karei viešpatija, savistovė, ar tik auto- 
nominė, tai jaunuomenės auklėjimo dalykai parei- 
kalaus nuo mus nemaža pinigo, darbo ir Tupesčio. 


Nėra dviejų nuomonių Lietuvoje. 


Kaikuriose tautose kaikurios partijos dar visai 
neseniai kalbėdavo, buk nereikia perdaug lengvinti 
apšvietą, nėsą ji kaikuriems gali buti kenksminga. 
Lietuvoje nėra nei partijos, nei srovės, nei šiek tiek 

žymios žmonių kuopos, ptipažįstančios apšvietos 
pavojingumą. 


Vasara 1899 m. vienas jaunas kunigas, baigęs 
Akademiją, prašėsi vyskupo Baranausko leisti į 
užrubežį.  Kaikurie, šiaip pripažindami mokslo 
naudingumą, mintijo, kad Akademiją baigusiam 
važiuoti dar toliaus mokytis yra išdykėlė užgaida. 
Musų poetas ir vyskupas atsakė: “*Kitados buvo 
rusų, kalbėjusių gorė ot uma (vargas su dideliu 
protu), bet aš, kur tik matau vargą, tai visur del 
stokos proto. Mums reikėtų turėti veikalą “Gore 
ot nedostatka uma.''  Vyskupas-mokslininkas iš- 
reiškė visos Lietuvos įsitikinimus. Nors musų par- 
tijos pasibjaurėtinais budais pešasi tarp savęs, 
tečiaus jos visos sutinka viename, kad Lietuvoje 
turėtų buti visatinas priverstinas mokinimas do- 
vanai. 


Turime pasakyti, kad priverstinas visatinis 
mokinimas yra tiktai nedideliame skaičiuje apšvie- 
stų viešpatijų: Vokietijoje, Šveicarijoje, Švedijoje, 
Norvegijoje, Finlandijoje ir kitose. "Tokiose švie- 
siose šalyse, kaip Prancuzija nėra priverstino mo- 
kinimo. 

Tarp mokslininkų abiejose čia priklausančio- 
se srytise: pedagogijoje 17 moksle apie viešpatiją, 
yra dvejopų nuomonių: Vieni mokslininkai stovi 
už priverstiną visatinį mokinimą, kiti už liuosą. 
Mes tų moksliškų ginčų nejudinsime. 

Priverstino mokinimo nauda. 


Mums gana, kad visatinis mokinimas yra nau- 
dingas. Gera butų, jei mokslas pasidarytų visa- 
tinis be prievartos, bet jis Lietuvoje savaimi ne- 
pasidarys. Taigi mes stovime už priverstiną visa- 
tinį mokinimą. 


Vokietija dukart juomi džiaugėsi. 1871 m. vo- 
kiečiai įveikė prancuzus. Visas pasaulis pripaži- 
no, kad tos pergalės priežastis buvo augštesnė ap- 
švieta tarp vokiečių kareivių negu tarp prancuzų 
kareivių. Tą apšvetos skirtumą padarė priversti- 
nos pradinės mokyklos Vokietijoje. Šioje karėje 
vokiečių jėga sudarė taip gi tiktai jų kareivių ap- 
švieta. Šveicarijoje, imant jaunus vyrus į kariuo- 
menę, ne vien gydytojai apžiuri jų sveikatą, bet 
mokintojai juos kvočia iš mokėjimo rašyti ir kito- 
kių dalykų. 


Mys tauta maža ir mažai turi inteligentų, 0 
mus reikalai dideli ir daug jų yra. "Tik tuomet ga- 
lėsime tuos reikalus aprupinti, tik tuomet galėsime 
užtektinai inteligentų prisiauginti, jei įsivesime 
priverstiną mokinimą. 


Priverstino mokinimo sunkenybės. 


Mys ukininkams tat nepatiks, kaip nepatin- 
ka prusuose. Esant priverstinam mokinimui ma- 
žažemiai ir bežemiai ukininkai negali išduot savo 
vaikų. ganyti pas didžiažemius ukininkus. Tokiu 

budu tiems neturtingiems žmonėms vaikai neat- 
neša naudos. Da-gi priešingai, reikia vaikus mai- 
tyti; Teikia ir mokesčius mokėti mokykloms, „mo- 
kintojams, kningoms. Nors tas kningas vaikai 
mokykloje gauna dykai, bet tėvai turi mokėti aug- 
štesnius mokesčius viešpatijai, kad ji galėtų pirkti 
kas mokykloms ir mokiniams reikia. 


Didžiažemiams ukininkams priverstinoji mo- 
kykla yra sunki tuomi, kad jie negauna samdyties 
piemenų gyvuliams. "Tie didžiažemiai ukininkai 
nei savo vaikams negali duoti gyvulių ganyti, nes 
ir savieji vaikai turi eiti mokyklon, iki pusberniais 
tampa, butent iki 15 metus pabaigiant. 

Mys broliai esantieji po prusais labai skaudžiai 
atjautė šitą priverstino visatino vaikų mokinimo 
sunkumą. Kurie arčiau rusų ribos gyveno, tie 
samdėsi piemenų iš Didžiosios Lietuvos. Kurie to- 
liau gyveno, tie senus žmones samdė ganyti. Kiti 
bandė ganyklas aptverti. tvoromis, bet tat atsiėjo 
brangiai ir daug painių darė laukus mainant. 

Šveicarijoje žmonės netaip smarkiai pajuto šitą 
priverstino visatino mokinimo sunkenybę, nes te- 
nai žemdirbių kantonuose gyvulių negano, o šeria 
namieje per ištisus metus. Lietuvos žemdirbių ukė 
dar labai toli stovi nuo to, kad galėtų gyvulius na- 
mie šerti per ištisus metus. Prusų lietuviai pasku- 
"tiniais laikais jau gana arti prie to pričjo. 

Pastebėta, kad priverstino visatinio mokinimo 
įvedimas sumažina gimimų skaičių neturtinguose 

luomuose. Lietuvai, teturinčiai tik tris milijonus 
žmonių, reikia rupintis tą pavojų sumažinti. 


Kliučių prašalinimas. 

Lietuva yra „beveik vienų žemdirbių žemė. 
Jeigu mes turčsime savyvaldą, autonomiją ar sa- 
vistovybę, tai, beabejo, visi, vyrai ir moteris, suėję 
į metus, turės pilnas piliečių teises. Jei Prusai 
butų buvę taip demokratiški tais laikais, kada jie 
įvedė priverstiną visatinį mokinimą, tai jie butų jo 
neįvedę. Neturtingieji žemdirbiai butų perbalsavę, 
kad priverstino mokinimo nereikia. | 

Mes padarytume klaidą, jei del visatinio moki- 
nimo susiaurintume neturtingų sodiečių. teises. Mes 
padarytume blogiau negu klaidą, jei del šitos kliu- 
ties atsižadėtume visatinio mokinimo. Butinai tu- 
Time eiti trečiu keliu: tobulinti žemdirbystę taip, 
kad ji kuoveikiausiai pasiektų Šveicarijos žemdir- 
bių laipsnį. | 
. Negalėsime aklai pamėgdžioti šveicarus, nes 
jų Žemė kitokia. Pavyzdžiui jie turi daug ganyklų 
kalnuose. Galvijai iš tų ganyklų negrįžta namon 
nuo pavasario iki rudens. "To mes nepadarysime. 

Ne dienraštinio straipsnio dalykas išdėstinti 
visas smulkmenas, kaip reikia vesti tautos žemdir- 
bystės politiką, kad ji netrukdytų visatinės ap- 
švietos. Užteks pažymėjus, kad mes, jos norėda- 
mi, turime pasirupinti pakelti žemdirbystę. Mes 
turime matematikų, filosofų, filologų ir kitokių, o 

beveik visai neturime gerų moksliškai išlavintų ag- 
ronomMmų taip plačiai siekiančių protu, kad visą tė- 
vynės žemdirbiją galėtų pakreipti. 

Pačiais paskutiniais prieš karę laikais jau pra- 
dėjo atsirasti agronomų lietuvių, bet toli netiek 
daug ir ne tokių stambių, kaip reikėtų. 

Kartais priešas žmogui naudą padaro. Kas žin 
ar neišeis ant naudos mums musų nelaimė. Vokie- 
čiai Lietuvą užėmę nori išnaudoti jos žemes, kad 
patis badu nemirtų. Mums tai skaudu, nes jie vis- 
ką iš Lietuvos išveža. Bet jie moka priversti žemę, 
kad ji viską atiduotų ką gali. Taigi vokiečiai da- 
bar Lietuvoje priverstinai verčia žmones dirbti 
sulyg intensyvės žemdirbystės taisyklių.  Bepig, 
kad įvyktų du dalyku:. pirmas, tai greitas vokie- 
čių atsitraukimas iš Lietuvos, o antras, tai mųs 
žmonių išsimokinimas vokiškai išnaudoti žemę. 
Vokiškai žemdirbiaujant galvijų ganymas yra ukei 
nuostolis. 

Visgi mums butinai reikės protingo žemdir- 
bystės ministro, kad iT tas žemės dirbimas butų 
pelningesnis, ir kad nebutų kliučių visatinai ap- 
švietai. 


Vaikai tautos brangenybė. 


Vieno žemdirbystės pakėlimo neužteks. Vie- 
šąjį tautos gyvenimą reikės taip sutvarkinti, kad 
vaikai nebutų sunkenybė tevams. "Tai begalo di- 
delis uždavinys. 

Bet ir čia iš dalies mes esame laimingi. Skait- 
linga šeimyna ypač tenai buva sunki našta tėvams, 
kur valgomieji daiktai reikia pirkti iš svetimų arbą 
"tolimų šalių. Lietuva pati daugiau gamina maisto 
negu jo suvalgo, todel Lietuvoje nėra didelių prie- 
žasčių tevams mažinti vaikus. 2 

"Reikia, kad prie to dar butų protinga valdžios 

politika. 1910 m. statistika parodė, kad visoje Vo- 
kietijoje katalikų nuošimtis aūga, 0 protestantų 
mažėja. "Tas darosi ne vien paskutiniais laikais, 
bet per visą 50 paskutinių metų. Tečiaus pereinan- 
čių iš protestantų į katalikus yra taip maža, kad 
jie nieko nereiškia. Taigi tapo pastebėta, kad 1,000 
katalikiškų moterystės porų turi apie 5,200 vaikų, o 
1,000 protestantiškų moterystės porų turi apie 
3,700 vaikų. Skirtumas 1,500 vaikų prie kiekvieno 
1,000 porų tėvų daug reiškia tautos gyvenime. 

Iš to neišeina, kad katalikystei reikėtų kokių 
ypatingų privilegijų. Ji jų niekur neturi, nei toje 
pačioje Vokietijoje, bet iš to išeina, kad protingi 
politikai Lietuvoje turėtų užtikrinti katalikystei 
tinkančias sąlygas plėtotis 17 veikti. 

Kol kas tuomi reikia ir pasitenkinti. Jei po 
kūrės militarizmas ištiesų išnyktų, tai begalės pi- 
nigų, kuriuos suėsdavo ginklai ir kariuomenės, at- 
liktų. Butinai reikėtų juos sunaudoti, kad tėvams, 
ypač motinoms, palengvėtų vaikų išmaitinimas ir 
užauginimas. Bet abejotina, ar militarizmas 1š- 
nyks. Nors jis ir išnyktų, da ilgai motinos liks 
be viešpatijos pagelbos, nes reikės karės skolos iš- | 

mokėti. Tokiu budu mums lieka tik vienos dori- 
nės priemonės tėvų uždavinį lengvinti, 

Trumpai sakant, mes norime, kad Lietuvoje 
butų visatinas ir priverstinas pradinis mokinimas. |. 
Bet kad jis negultų ekonomine sunkenybe ant 
žmonių, Teikia rupintis tobulinti Lietuvos žemdir- 
bystę. Kad jis nesumažintų gimimų skaičių tau- 
toje reikia duoti katalikystei patogias sąlygas. 


2, VIEšPATIJA IR TAUTOS APšVIETA. 


Mokslas vergijos desniais. 


Mes sakėme, kad vaikai yra tautos brangeny- 
be. Branginančios juos viešpatijos dvejaip 1 juos 
žiuri. Vienos vaikus skaito viešpatijos nuosavybe; 
kitos nesisavina jų, bet rupinasi jiems patarnauti. 
Žiurėjimas į vaikus kaip į viešpatijos nuosavybe 
yra vergijos laikų liekana. To mųs tėvynėje ne- 
turi buti. Bet žinokime, kad esame netoli to pa- 
vojaus. 


Biurokratizmas Rusijoje. 


Senoji biurokratiška Rusija nebuvo įvedusi 
visatino mokinimo, tat reiškia ji nebuvo apėmusi 
visų savo gyventojų vaikų. Apšvietos ministerija 
Rusijoje prieš karę buvo pagriebusi tiktai, sulygi- 
nant nedidelę vaikų dalį savo globon. Su tos dalies 
protais ji apsieidavo, kaip su savo nuosavybe. 

Vietinių kalbų mokslas, nors jis buvo begalo 
reikalingas vaikams, buvo visaip varžomas ir truk- 

domas. Tokių kulturingų tautų istorija, kaip Lat- 
vijos, Lenkijos, Lietuvos, buvo išmesta iš gimna-- 
zijos programo tų pačių tautų šalyse. Ilgūs laikus 
gimnazijose visai nieko nebuvo sakoma apie teises, 
kurios Rusiją valdė. Paskutiniais laikais tą mok- 
slo skyrių įvedė į gimnazijas, bet. apie Bucharos, 
Chivos, Kaukazo, Lenkijos, Suomijos teises Rusl- 
joje, apie jų teisinius santikius su Rusijos imperija 
neminėjo, nes tat buvo neparankų Aue S 
kiems Rusijos tikslams. e 

Tik po vieną pavyzdį iš trijų mokslų paėmėmė, 
„bet butume galėję daug daugiau faktų parodyti, 
kad Rusija su savo mokinių protais apsieidavo lyg 
su savo nuosavybe. Kas Rusijos politikams išrodė 
naudinga, tas buvo duodama mokinių protams. 
Kas Rusijos politikams išrodė nenaudinga, tas ne- 
pateko į jos mokinių protus, nors tat buvo labai 
reikalinga tiems patiems mokiniams. Tokiu budu 
ne viešpatija tarnavo mokiniams, o Gugsiasi taT- 
navo viešpatijai. 

Liuosas susiprantantis žmogus turi patarnauti 
visuomenei, bet kuomet viešpatija, įvezdama poli- 
tiką 1 mokslą, aptemdo mokinio protą, sudaro jį 
sulig savo tikslų, tada yra didžiausia vergija. 
Vežėjas pakreipia arklį vadžiomis, viešpatija pa- 
kreipia visuomenę mokyklų programomis, sustaty- 
tomis politikai vykinti, o ne tiesai skelbti. Kadangi 
didelė mys inteligentijos dalis yra rusų biurokrati- 
jos išauklėta, tai ji, greičiausia, norės ir Lietuvoje 
įvykinti tą pačią mokyklų tvarką. Todel yra pa- 

vojus ir Lietuvai sutvarkinti apšvietą vergijos 
dėsniais. 


Socializme. 


Tas pavojus ytin didelis delto, kad socialistai 
aiškiai žiuri į vaikus, kaipo į viešpatijos nuosavy- 
bę. Tik jie į tą pažiurą ateina kitu keliu. Panai- 
kindami moterystę, jie paliuosuoja vyrus nuo prie- 
dermės rupintis vaikais. Kadangi tat nežmoniškai 
apsunkina motinų uždavinį, todel socialistai sako, 
kad viešpatija turi penčti ir auginti visus vaikus. 
Už tą vaikų aprupinimą maistu ir mokslu, socializ- 
mas duoda viešpatijai neapribotas teises ant vaikų. 
Socialistų viešpatijoje tą vaikas galės patirti, ką 
socialistai norės, o ko jie nenorės, tas nevalia bus 
minėti mokyklose. Jų radikalizmas negali kitaip 
apsieiti. Esant socialistų Lietuvoje, yra i7 antra 
priežastis, del kurios galime tikėtis, kad Lietuvoje 
mokslas eis vergijos takais. 


Mokslas laisvės dėsniais, 


Žmogaus darbai pareina iš jo minčių. Visa 
viešpatijos teisdavybė, visas šalies valdymas yra 
žmonių darbai, ir ant tų darbų žymu juos atliekan- 
čių asmenų įsitikinimai. "Taigi į busiančios Lie- 
tuvos teisdavybės ir valdymo pamatą mes turime 
padėti minti, kad kiekvienas pilietis yra laisvas 
asmuo, kad viešpatija yra laisvų asmenų sutartis 
aprupinti bendrus reikalus. "Tarp tų reikalų ben- 

" driausias ir svarbiausias yra vesti tobulybėn atski- 
rus asmenis ir susidarančią iš jų visuomenę. 

Apšvieta yra, beabejo, bendras ir tobulinantis 
reikalas; todel viešpatija turi juomi patarnauti Vi1- 
"suomenei. Ji turi patarnauti visuomenės mokslui, 
o ne visuomenės mokslas jai turi tarnauti. 


Politikos įvedimas į mokslą, kenkia jam ir mo- 
kinius daro viešpatijos vergais. "Todel apšvieta, 
vedama laisvės dėsniais, turi apsaugoti mokslą nuo 
politikos. Pirmu žvilgterėjimu tat gali išrodyti 
gana lengva, bet ištiesų tat yra neapsakomai sunkų. 

Dabartinėse viešpatijose yra nusistovėjęs toki: 
paprotys, kad viešpatijos apšvieta yra po apšvietos 
ministro valdžia. "Tas ministras turi atsakomybę 
prieš parlamentą, o parlamentu valdo viena politiš-- 
koji partija, arba kelių partijų sutartis. "Tos visos 
partijos kiaurai primirkusios raugo, todel visi mi- 
nistrai i7 apšvietos Ministras, pirm visko gyvena 
politika. Politiką jis įdiegia ir į visą savo šalies 
apšvietą. 

Anglijoje kartais liberalų partija viešpatauja 
parlamente ir ministerijoje, kartais unionistų, arba 
konservatyvų. "Tų dviejų partijų pažiuros į visus 
viešpatijos reikalus gana žymiai skiriasi. Nevic-- 
naip jiedvi žiuri ir į apšvietą. Jeigu Anglijoje ap- 
švieta priklausytų nuo ministrų, taip kaip minis- 
trai priklauso nuo politiškų partijų, tai ir mokslas 
turėtų mMainytis persimainius partijoms prie val- 
džios. Čia pasirodė anglų išminties gilybė. Jie 

savo gyvenimą sutvarkė taip, kad mokykla never--. 
gauja politikai. 

Mokykla tik tuomet tegali buti liuosa nuo p0- 
litikos, kada ji yra neprigulminga nuo politiškų 
partijų, o neprigulminga nuo jų ji gali buti dve- 
jopai. Arba apšvietos ministras yra neprigulmin- 
gas nuo parlamento, arba viešpatija neturi savo 
mokyklų. i | 

Ministro neprigulmybė nuo parlamento yra 
gana pavojingas daiktas, nes duoda progą tarpti 
biurokratizmui po jo valdžia, o tat mokykloms 
"kenkia. Paliuosuotas nuo viešos atsakomybės par- 
lamente apšvietos ministras slapčia gali pridirbti 
begales visokių negeistinų dalykų. Tat yra labai 
nesveika viešpatijai ir tautai. "Todel mes esame 
įsitikinę, jog mokyklos laisve reikalauja, kad vieš- 
patija neturėtų savo mokyklų. Anglijos apšvieta 
remiasi privatinėmis mokslo įstaigomis, 


Privatinės mokyklos, 


Išreikštasis reikalavimas gali išrodyti priešin- 
gas reikalavimui, kad nors pradinis mokinimas bu- 
tų visatinis ir priverstinas. Tečiaus netaip yra. 
Šveicarijos Sąjunga (Oonfėdėration Suisse, arba 
Schweizerbund) teturi tik vienui vieną viešpatijinę 
mokyklą Zuericho Politechnikumą. "Tečiaus Švei- 
carijoje yTa priverstinas visatinis pradinis moki- 
nimas. 

Šveicarijoje Mokslo noras yra augštas, bet vis 

gi netaip didelis, kad galėtų apsieiti be prievartos. 
Visatino priverstino mokinimo teisdavybė Šveica- 
rijoje guli ant dviejų pamatų: Pirmasis yra valsčių 
ir miestų priedermė įkurti tiek mokyklų, kad su 
esančiomis privatinėmis ištektų visiems savo va:-- 
kams. Antrasis pamatas yra priedermė leisti mo- 
kyklon vaikus nuo 6 iki 15 metų. Valsčius tik tada 
yra liuosas nuo priedermės įkurti mokyklą, kada 
jame yra privatinė mokykla, aptarnaujanti visus 
jo vaikus. 


Valsčius nėra viešpatija ir alis mokyk- 
los nėra viešpatijinės mokyklos. Kokių yra skir- 
tumų tarp valsčių, tokių yra skirtumų tarp mokyk- 
lų. Kur visas valsčius kalba prancuziškai, ten ir 
mokykla yra prancuziška, kur“ valsčius vokiškas, 
ten ir mokykla vokiška, kur romančiškas, ten v0- 
mančiška. Tas pats darosi tikėjimo žvilgsniu. 
Katalikiški valsčiai įsikuria katalikiškas mokyk- 
las, protestantiški — protestantiškas. Šveicarijoje 
nėra nei vieno žydiško valsčiaus, bet žydai gali 
įsikurti savo žydiškas mokyklas. Užlaikydami ją- 
sias jie yra liuosi nuo mokyklų mokesčio savo vals- 
čiuje. Tokiu budu mokykla, grynai sakant, nėra 
valsčiaus mokykla, o tiktai draugijos, kurios nariai 
yra beveik tie patįs ką iT valsčiaus su mažais iš- 
skyrimais. 

Privatinės augštesnėsės ir augštosios mokyklos, 


Garsiausi pasaulyje universitetai Oxford ir 
Cambridge daug garbės atneša Anglijai.  Tečiaus 
juodu yra tik privatinės nuo kelių šimtų metų gy- 
vuojančios draugijos, labai gerai sutinkančios su 
viešpatija, bet nesančios jos įstaigomis. Iš to ma- 
tytis, kad privatinė inicijatyva gali aprupinti nei 
17 augštąjį Mokinimą. 

Belgijoje prieš karę buvo keturi universitetai. 
Du buvo viešpatijos užlaikomi, du privatinių drau-- 
gijų. Prie tųdviejų pastarųjų priklausė ir garsusis 
savo mokslų bei nelaimingu likimų Liuveno univer- 
sitetas.  Prancuzijoje yra penkiolika viešpatijos 
universitetų ir penki privatiniai. Visi šeši Šveica- 
rijos universitetai priklauso kiekvienas savo kan- 
tonui, ne viešpatijai. 

Biurokratinė Rusija, nors maža turėjo apšvie- 
stų žmonių, tečiaus trukdydavo privatinių gimna- 
zijų steigimą. Amerika daugiau turi šviesuolių, te- 
čiaus leidžia kurti vidujinio mokslo įstaigų kur tik 
kas nori ir kiek tik kas nori. Laisvės i7 apšvietos 
šalis nesibijo privatinių mokslo įstaigų.  Šveicari- 
joje vidujinis mokinimas yra dvejopas. Vienos 
gimnazijos arba kolegijos priklauso kantonams 
(pavyzdm Fribourgo, Schwizo gimnazijos), kitos, 
kaip Einsiedelno gimnazija Šveicarijoje užima pir- 
mą vietą ir mokslo augštumu ir lavinimo pasek- 
mingumuų tarp vidujinių Šveicarijos mokyklų. 

Tris sistemos. 


Iš minėtųjų pavyzdžių jau galima numanyti, 
kad įvairiose viešpatijose gyvuoja įvairios mokini- 
mo sistemos. Jas visas galime suvesti į tris rūšis. 
Vergijos rušis yta tada, kada viešpatija tik sau 
vienai tepripažįsta teisę mokinti jaunuomenę. Toje 
rūšyje mokslas tampa politikos įrankiu. Antroji 
rušis yra tada, kada viešpatija pati steigia savo 
mokyklų nuo žemiausių iki augščiausių, bet leidžia. 
ir privatiniems asmenims arba draugijoms įsikur!: 
savo mokyklas visokių laipsnių ir speciališkumų. 
Trečioji Tušis yva kuomet viešpatija savo mokyklų 
neturi, o tik tai protingai sunaudoja ir sušelpia 
privatines pastangas mokyklų dauginimo srityje. 

Bandysime sulyginti tas tris apšvietos apru- 
pinimo rūšis, 


3. MOKSLO MONOPOLIS. 


Toji ryšis, kuri padaro, kad viešpatija viena 
steigia mokyklas, neprileisdama prie to darbo pri- 
vatinių asmenų, vadinasi mokslo monopolis vieš- 
patijoje. 


Monopolis pirklyboje ir mokykloje. 
Monopolis pirklyboje yra geriausia priemonė 
skriausti pirkikus. Kartais viešpatijos, nenorėda- 
mos dėti naujų sunkių mokesčių, 0 norėdamos su- 
imti daug pinigų iš visuomenės, pasidaro kokį nors 

monopolį. Dažniausiai tą daro su plačiai vartoja- 
mais bet nelabai reikalingais daiktais. Kaikuriose 
viešpatijose nuo senai yra tabako monopolis, o 
Rusijoje ministeris S. J. Witte įvedė alkoholio mo- 
nopolį.  Viešpatija, norėdama, gali pasidaryti ir 
mokslo bei auklėjimo monopolį. 

Yra viešpatijų insivedusių mokslo monopolį, 
bet piniginio pelno viešpatija iš to neturi. Mokyk- 
lų monopolį viešpatijos įsitaiso tuomi tikslu, kad 
ištautintų mažesnesias tautas, gyvenančias viešpa - 
tijoje, arba, kad pakeltų savosios tautos patrijotiz— 
mą. Rusija turėjo mokyklų monopolį pirmajam 
tikslui, Prusija antrajam. Prancuzija prieš karę 
rengė mokyklų monopolį tikėjimui panaikinti. 

Nežinia ar yra kur nors buvęs mokyklų mono- 
polis taip pilnai įvykintas, kaip tabako ar degtinės 
monopoliai. Tabako monopoliui esant, viešpatijai 
priklauso laukai, kur tabakas auga, viešpatijai pri- 
klauso įstaigos, kur jį apdirba, viešpatijai priklauso 
ir sankrovos, kur jį parduoda. "Trumpai sakant, 
privatinis asmuo nepritelpa prie tabako ski 
nimo nei kiek. 

Rusijoje prie degtinės gaminimo žmonės pri- 
tilpdavo ir monopoliui esant, nes privatiniems žmo- 
nėms priklausydavo laukai su bulvėmis ir javais, 
privatiniai asmenys iš tų javų ar bulvių dirbdavo 
alkoholį, bet jie negalėdavo jo parduoti, o turėdavo 
URL IAAS viešpatijai, kuri grąžindavo lėšas. 

Privatinės mokyklos monopolyje. 


Viešpatijos įsivedusios mokyklų monopolį kar- 
tais prileidžia privatinius asmenis prie mokinimo 
taip, kaip Rusija prileisdavo prie degtinės išdirbi- 
mo. Nuo to prileidimo monopolis nežuva, nes vieš- 
patija jį apsaugoja tam tikromis sąlygomis, staty- 
dama jas privatiniems asmenims. 

Tos sąlygos buva įvairios sulig tikslų, kuriuos 
turi viešpatija, įkurdama mokyklų monopolį. No- 
rėdama ištautinti nerusus Rusija reikalaudavo, kad 
ir privatinėse gimnazijose rusų kalbą, istoriją, ir 
geografiją išdėstinčtų vien pravoslavai. Kad visi 
kiti dalykai sulig viešpatijos programu butų moki- 
nami rusiškai. Jei Prancuzijos mokyklų monopolis 
kada nors įvyks, tai ten privatinės mokyklos turės 
buti be tikėjimo, su jam priešinga programa. 


Programos, 


Tai-gi monopolis galima padaryti sąlygomis, 
statomomis privatinėms mokykloms. Bet pavojin- 
ga yra atimti iš viešpatijos teisę statyti sąlygas pri- 
vatinėms mokykloms. "Tada nesąžiningi žmonės ga- 
li steigti mokyklas, kurmiose dalins dipliomus be- 
moksliams. Lengvas dipliomų gavimas, žemina tau- 
tos apšvietą, nes asmuo gavęs geidžiamą dipliomą 
be atsakančio mokslo nesirupina jo įgyti ir lieka 
bemokslis, kaip buvęs. "Tat itin pavojinga medici- 
noje. Jeigu privatinės gydytojų mokyklos ima da- 

lyti gydytojų dipliomus bemoksliams, jos pelnosi 
gana daug pinigų. "To, joms ir tereikia, bet tie be- 
moksliai gydytojai paskui varo į kapus daugybę 
žmonių. 

Kad nepasidarytų blėdies visuomenei, reikia 
palikti viešpatijai teisę prižiurėti privatinių mokyk- 
lų programas. Bet tas dalykas yra ir svarbūs ir 
painus. Apie tat reikėtų kalbėti gana plačiai sky- 
rium. Šičion užteks pažymėjus, kad viešpatijos tei- 
sė ant programų turi buti apribota. Apribojime tu- 
“Ti buti atsiekta du tikslu: 1) kad viešpatija galėtų 
kelti augštyn mokyklų lygmalą ir 2) kad viešpatija 
negalėtų programo prižiurėjimu sudaryti slaptą 
monopolį. 


Monopolis kenkia mokslui ir žmonėms. 


Iš to ką sakėme jau gana numanu, kad viešpa- 
tijinis monopolis yra negeistinas. Juk jis kyla iš 
vergijos principo. Jis laužo laisvę piliečio, turinčio 
skirtingų nuo viešpatijos nuomonių mokslo daly- 
kuose ir norinčio jas įteikti priaugančiai kartai. 
Jis laužo laisvę jaunosios kartos, kad neduoda jai 
kitaip sutvarkyti savo žiniją, kaip tik sulig valdi- 
ninkų patiekto kurpalio. 

Monopolis dažniausiai kenkia pačiam mokslui 
ir da-gi dvejopai. Jau augščiau pažymėjome, kad 
mokyklos gali tapti politikos vergėmis. Ten kur 
yra mokyklų. monopolis jos neišvengiamai tampa 
politikos įrankiu. Rusijoje daugelis skaudžiai vai- 

toja, kad mokyklos politikai tarnavo. Bet ištiesų 
reikčjo vaitoti tik delto, kad buvo mokyklų mono- 
polis. Jis buvo blogumo šaknis. Kas nori mokyk- 
lų monopolio, tas nori, kad jos butų ne mokslo, 
o politikos įstaigos. 

Konkurencija. 


Mokykla labai jautrus daiktas. Konkurencija 
ją tobulina, o monopolis apsnaudina. Net ir gele- 
žinkeliai patekę viešpatijos monopolin pasidaro ne- 
taip geri, kaip laisvos konkurencijos šalyje, nors ge- 
ležinkelių prigimtis yra tokia, kad ji konkurenciją 
beveik prašalina. Vienai draugijai nutiesus. aT- 
čiausią geležinkelį tarp dviejų miestų kita draugija 
negal nutiesti artesnio. "Tečiaus Šveicarijos gele- 
žinkeliai po 1900 m. pasidarė truputį netaip pato- 
gus, kaip buvo pirma, nes juos viešpatija išpirko. 
Amerika iki 1917 m. nebandė monopolizuoti gele- 
žinkelių, nes nenorėjo sustabdyti jų tobulinimo. Ten 
kur mokslas paremtas laisvės dėsniais, mokyklos 
eina lenktyn vienos už kitas. Įvairios srovės ima 
steigti kaskart daugiau mokyklų. kad pasirodytų 
vienos prieš kitas. Iš daugelio mokyklų ima iškilti 
į viršų. kelios geresnės. Bet ir visos bėga, kad už- 
imtų tą pirmąją vietą. Iš to pasidaro, kad jos visos 
pakyla. 


Mokyklos įvairioms pažiuroms. 


Antgalo Lietuvoje negali buti viešpatijos mo- 
kyklų monopolio delto, kad mus tėvynėje yra įvai- 

rių pažiurų žmonių. Mus diduma yra katalikai; tai- 
-gi didumos vaikams reikčtų steigti katalikiškas 
mokyklas, bet ir Mažoji Lietuva ir Biržių apielinkė 
yra protestantai. Visuose miestuose yra daug žy- 
dų. Jeigu Lietuvos viešpatija padarytų mokyklų 
monopolį, tai butų nuolatinė priežastis nekatali- 
kams nusiskųsti viešpatijos mokyklomis. 

Nors ir įvestume taisyklę, kad vienur mokyk- 
los turi buti katalikiškos, kitur protestoniškos, tre- 
čiur žydiškos, tečiau nei tuomi visų nepatenkintu- 
me, nes centralė mokyklų valdyba turi būti viena. 
Nekatalikiškoji gyventojų dalis tą centrale valdy- 
bą intarinetų, kad ji negerai apseina su nekatalikiš- 
komis mokyklomis. Prie tų nepasitenkinūsių pri- 
sidėtų visi totoriai, kurių apie Vilnių yra žymus 
skaičius ir visi nepripažįstantieji nei kokio tikė- 
jimo. . 

Šita sunkenybė visai išnyksta įvedant privati- 
nių mokyklų principą. Tada kiekvienas tikėjimas, | 
kiekviena srovė įsikuria sau mokyklą ir tik save te- 
gali kaltinti už nepasisekimus toje mokykloje. 


4, VIEšPATIJOS IR PRIVATINIŲ MOKYKLŲ 
KONKURENCIJA. 


Mokslo pakėlimas. 


Duodama pilną laisvę privatinčims mokykloms, 
viešpatija gali stoti į auklėtojų eiles gana geromis 
priežaštimis, pirmiausia, kad sudarytų privatinėms 

mokykloms konkurenciją ir tuomi priverstų jas lai- 
kyties gana augštai. 

Tečiaus jau yra pastebėta, kad viešpatija vi- 
suomet buva menkas konkurentas, nes žmonės, ku- 
rie jos uždavinius išpildo, nėra patys tiesiog intere- 
suoti konkurencijos pasisekimu. "Todel viešpatijos 
mokslų veikėjai tik tada smarkiai eina lenktyn su | 
privatinių mokyklų veikėjais, kada tas lenktynes 
varo politikos užsikarščiavimas. Mat politika su- 
kelia žmonių jausmus beveik taip pat, kaip ir no- 
ras pelnytis. 

Politikos karščio nereikia nei sėti parlamenta- 
rinčse viešpatijose. Partija, gavusi valdžią padaro 
viešpatijos mokyklas partijos mokyklomis. Kitos 
partijos, tą matydamos, šoka kovoti ir steigia savo 
mokyklas. Aiškiausias tokių santikių pavyzdis yra 
dabartinė Prancuzija. 
| Bet tie santikiai nesveiki. Juk dabar viešpa- 
* taujančioji partija gali viena diena netekti pirmuti- 
nūs vietos parlamente. Kada diduma atstovų pri- 
gulės kitai partijai, tai toji lauž visas viešpatijos 
mokyklas, darydama, kad jos jai, o ne senajai par- 
tijai, tarnautų. Nėra ką kalbėti, kad tat baisiai 
kenksminga mokslui. 


Partyvė mokykla. 


Bet tat yra neteisinga. Viešpatija turi duoti 
laisvę partijoms kovoti tarp saves, bet pati viešpa- 
tija su savo įstaigomis turi lygiai tarnauti visų par- 

tijų žmonėms. "Ten kur viešpatija vienai partijai 
patarnauja mokyklomis, o kitą partiją verčia arba 
apseiti be mokyklų arba sudėti dideles aukas joms 
užlaikyti, ta viešpatija nedaro partijų ir piliečių 1y- 
gybės. Tokioje viešpatijoje galingiausios partijos 
žmonėms vaikų auklėjimas atseina pigiau, negu 
viešpataujančios partijos asmenims. "Taigi tokioje 
viešpatijoje nėra piliečių lygybės. | 

Suv. Valstijų žmonės dalinasi į pripažistančius 
tikėjimo reikalą ir į nepripažįstančius jo. Abeji 
turi moketi lygius mokesčius, bet viešpatijos mo- 
kyklos tėra tik tiems, kurie nepripažista tikėjimo 
reikalo. Pinigus Amerikos mokykloms sudeda visi 
piliečiai, o jomis naudotis tegali tik dalis. "Taigi iš- 
eina, kad nesinaudojanti tomis mokyklomis  gy- 
ventojų dalis turi duoti duoklę daliai, kuri naudoja- 
si. Kitaip sakant nesinaudojantieji tikėjimu Ame- 
rikos piliečiai turi pergalčtoljų teises, 0 pripažįstan- 
tieji tikėjimo reikalą auklėjime yra lyg pavergtoji 
gyventojų dalis. mokanti duoklę pergalėtojams. 

Ateistai šito nesupranta, nes nenori suprasti. 
Jų liogika atgija tiktai ėmus kalbėti apie žydus. 
Viešpatija, kuri verčia žydus švęsti sekmadienį, ne- 
drausdama jiems ir šabą užlaikyti šeštadienyje, be- 
abejo, skriaudžia žydus, nes padaro, kad jų tikėji- 
mo užlaikymas jiems kas savaitė atneša tiek nuo- 
stolių, kiek viena darbo diena gamina pelno. Ge- 
rai sutvarkyta viešpatija turi taip padaryti, kad jos 
piliečiai neturėtų kentėti sunkenybių už savo tikė- 
jiminius įsitikinimus. 

Dar didesnė skriauda yra katalikams mokes- 
čius mokėti viešpatinems mokykloms, užlaikant sa- 
vasias, negu žydams po šabui turėti priverstiną 
šventę. 


Liberalas apie mokyklas. 


Prancuzas Emil Faguet puikiu palyginimu iš- 
reiškia, kaip neteisinga yra padaryti, kad viešpati- 
jos mokyklos priklausytų vienai partijai, nors kitos 
turetų teisę steigti savasias. 

“Sakysim, kad iš Paryžiaus į Bordeaux yra du 
geležinkeliu: vienas eina per Chartres, kitas per 
Orleaną. Juodu valdo dvi visai atskiri kompaniji. 
Imkime, kad yra teisė leidžianti man iš Paryžiaus į 
Bordeaux važiuoti per Orleaną, bet Chartreso ge- 
ležinkeliui aš vistiek turiu užmokėti už bilietą, nors 
bučiau kelpinigius įmokėjęs Orleano kompanije... 
Juk tokiu budu Chartreso kompanija imtų iš manęs 
mokestį be jokios teisės ir priežasties. Da-gi blo- 
giau; visokis mokestis yra duodamas viešpatijai už 
patarnavimą žmogui, čionai gi Chartreso kompanija 
man niekuo nepatarnauja. Tokiu budu mano mo- 
kestis jai butų tiktai tokia duoklė, kokią pergalčto- 
jai atima iš pergalėtojų. Lygiai taip pat apseina 
viešpatija, kada liepia žmonėms sudėti algas mokin- 
tojams, nors tie žmonės turi kitų mokintojų. Tokiu 
budu viešpatija uždeda ant tų žmonių karės kon- 
tribuciją. Juk tat yra barbariškas pasielgimas.?? 
(Emil Faguet, Le liberalisme, p. 134, 135). 

Mokyklų bepartyviškumas. 


Suv. Valstijos, įvezdamos dabartinę savo mo- 
kyklų tvarką, visai nemintijo su didele dalimi pi- 
liečių apseiti kaip su pavergtaisiais. 'Tat įvyko la- 
bai senai, kada dar neturėta tiek prityrimo, kiek 
dabar. Amerika žinojosi turinti įvairių tikėjimų, 
nenorėjo nei vieno skriausti, todel sumanė mokyk- 
los neutrališkumą. Kadangi dar nebuvo buvę to- 
kių neutralių mokyklų, todel niekas nežinojo jų 
blogumų. Vienu protu dalyką imant be patyrimo 
šviesos, išrodė, kad bus gera, o išėjo anot a 0 
barbariška. 


Aštuonioliktame šimtmetyje gyveno garsus pe- 
dagogas Pestalozzi. Jis tvirtindavo, kad mokyk- 
loje tegalima skelbti tik tuos dalykus, kurie yra 
taip neabejotini kaip tiesa, jog dusyk du yra keturi. 
Pestalozzi'o priešininkas buvo taipgi šveicaras, ne- 
mažiau už jį mokintas pedagogas, Gregoire Girard. 
Tas Pestalozziui sakė: “Jeigu aš turėčiau šimtą vai- 
kų, tai nei vieno neduočiau tamstai auklėti, nes nei- 
vienam neprirodytumei kaip dusyk du keturi, kad 
aš esmi jo tėvas ir kad jis turi mane gerbti.?? 

Nors Girardo pažiura buvo teisinga, bet Pesta- 
l0z2i buvo garsingas. "Tie kurie sustatė Suv. Val- 
stijų Konstituciją apie mokyklas, buvo po Pestaloz- 
zi'o įtekme. Jiems rodėsi, kad visas mokslas susi- 
deda iš tokių tiesų apie kurias negali buti dviejų 
nuomonių. Tečiaus mokslo istorija XIX šimtme- 

tyje parodė, kad moksluose labai maža yra tiesų, 
apie kurias negalima turėti dvejopos nuomonės. 
Jei žmogus mokykloje tik jas patirtų, jis butų be- 
mokslis. 


Mokslas ir nuomonių įvairybė. M 

Tarp pamatinių neabejotinų tiesų beveik visuo- 
met skaitėsi ta, kad nei vienas naujas daiktas hega- 
li atsirasti be priežasties. Viduje devynioliktojjo 
šimtmečio tokis žymus mokslininkas kaip J. S. Mill, 
tą tiesą pavadino fetišizmu. Kiti mokslininkai ge0- 
metrijos aksijomatus paskaitė tarp subjektyvių se- 
nų laikų liekanų. Yra mokintų chemikų rašančių, 
kad abejotina, ar yra medžiagos. 

Sulyg Pestalozzi?'o taisyklės įkunytos Suvieny- 
tų Valstijų konstitucijoje, išeitų kad viešpatijos 
gimnazijose negalima mokinti nei tokių tiesų kaipo 
geometrijos aksijomos, pavyzdžiui arčiausias ke- 
lias tarp dviejų punktų yra tiesioji linija, nė to, 
kad Prancuzijoje buvo Napoleonas I, o Amerikoje 
Washingtonas, nes jųdviejų buvimo prirodymai t+0- 
li nėra taip stiprųs, kaip kątik minėtoji aksijoma. 
Kadangi Kant'as daugelį mokslininkų įtikino, jog 
negalima prirodyti, kad nors koks daiktas yra, tai 
neutralėse mokyklose negalima butų kalbėti apie 
kokių nors daiktų buvimą. 


Veikėjų nuomones. 


Taigi Prancuzijos socijalistų vadas Jorčs rašė; 
“*Triukšme, sukeltame už mokyklų neutrališkumą 

iš pačių pradžių buvo tiek veidmainingumo, jog del- 
to vieno galima butų jį pasmerkti.?? (Revue de 1'en- 
seignement primaire et primaire supūrieur 11 spa- 
lių 1908 m. Revue sociale p. 21). Daug metų prieš 
tai vienas iš socijalizmo pranokėjų butent Jules- 
Simon yra pasakęs: “'Neutralė mokykla, nėra jokia 
mokykla.'?? Trečias socijalizmo šulas, Prancūzų 
parlamento narys Aulard sako: “Mokyklų neutra- 
lybė yra melas akims apdumti. Tai žodis be reik- 
šmės... Jeigu mokintojas yra padoras žmogus, jis 
turi tai neutralybei nusikalsti, šiaip jis nieko nega- 
lėtų mokinti nei doros, nei istorijos srytije. Jis tu- 
rėtų liautis buti auklčtojas.?? (Straipsnis dienrašty- 
je “ Matin?' 14 rugsėjo Le m.). 


Ta patį pripažįsta ir kitų partijų žmonės. Di- 
džiausias pedagogijos specialistas tarp Prancuzijos 
laisvamanių yra J. Payot: “Niekas negali buti neu- 
tralis tarp melo ir tiesos. Reikia išsirinkti jųdvie- 
„jų vieną. Reikia sakytis kur eini, apsiimant vesti 
kitus.'?. (Laikraštis ** Volume?'? 27 birželio 1908 
m.). Baisus katalikystės priešas Prancuzijoje yra 
Clėmenceau. Lapkrityje 1903 m. jis laikė prakal- 
bą savo šalies senate ir šitaip išsitarė: “Bet gi toje 
mokykloje reikės, kad mokintojas šį-tą pasakytų. 
Juk jis turės išreikšti savo nuomonę, turės pasisa- 
kyti ar jis pagiria ar papeikia. Juk jam atseis kal- 
bėti apie "Liberijų, ir reikės paminėti vieną dramą, 
įvykusią to ciesoriaus laikais Judėjoje, kokią nuo- 
monę tas mokintojas išreikš? Ka jis sakys? Ar 

Jezus buvo Dievas, ar tiktai žmogus??'' (Atspausta 
“Journal Official'? 18 lapkričio 1903 m. p. 1371). 


Viešpatija neturi steigti savo mokyklų. 


Norėtume, kad skaitytojai apsvarstytų tuos 
prirodymus, kuriais rėmėsi čia Mus minėtieji mo- 
kyklų neutrališkumo priešininkai: Ypač aiškus pa- 
skutinis prirodymas, Prancuzijos radikalų vado 
Clemenceau, kad kalbant apie Tiberijų, reikia pa- 
minėti V. Jezų, o kalbant apie Jezų negalima užty- 
lėti klausimo, kas Jis buvo. Bet sakysime, kad bu- 
tų padarytas rubežius tarp istorijos ir tikėjimo, ki- 
taip sakant, butų valia kalbėti apie Jezų kaipo žmo- 
gų, o nevalia butų kalbėti apie Jį kaipo Dievą. Ta- 
da dar lieka kitas klausimas, ar teisingai tapo Je- 
zus nužudytas, ar neteisingai. Jei pasakai, kad tei- 
singai, tai įžeidi visus krikščionis, jei pasakai ne- 
teisingai, tai nepatinki žydams, nes jų kitokia nuo- 
monė. 

Iš to matytis, kad mokyklų neutralybė yra da- 
lykas kilęs iš XVIII šimtmečio klaidos. Ta neu- 
tralybė nenaudinga mokslui, negalima mokinto- 
jams. Tą pripažįsta įvairiausių pažiurų žmonės: 
mes katalikai, ir mus cituotieji priešininkai: socija- 
listai su laisvamaniais. 

Neutralybės šalininkai dvidešimtame amžyje 
tera vien politikai, del savo politiškų tikslų skel- 
biantieji sakinius priešingus įsitikinimams.  Pa- 
saulyje yra daug įvairių partijų. Mes parimnkome 

tik tris, xurios atsako trims musiškėms stambio- 
sioms srovėms. : 


Kadangi negalimas yra mokslas be nuomonių 
įvairumo, kadangi žmonėms reikia ir tikėjimas mo- 
keti, todel mokykla negali buti neutralė. Iš kitos- 

gi pusės viešpatija turi nesikišti į nuomonių įvai- 
rybes, nes šiaip negali užlaikyti piliečių teisių ly- 
gybės, todel viešpatijai lieka vienas kelias: neturėti | 
savo Mokyklų ir konkurencijos su privatinėmis 
mokyklomis nevesti. Ne jos tas darbas. Mokyklos te- 
gul eina lenktyn su mokyklomis, o ne su viešpatija. 


PRIVATINĖ MOKYKLA IR VISATINĖ 
APšVIETA, 


Tat galima. 


Lengva pasakyti uždavinį, bet nelengva išpil- 
dyti, kad privatinėmis mokyklomis Lietuvoje pasi- 
darytų visatinė pradinė apšvieta. Tečiaus Lietuva 
šiandien gali tą padaryti, ką padarė Rymo viešpa- 
tijos gyventojai pirm dviejų tukstančių metų. "Ten 
nebuvo nei priverstino, nei viešpatijinio mokinimo, 
tečiaus beveik visi mokėjo skaityti. Tą mes mato- 
me iš didelės daugybės visokių parašų, likusių iš 
senovės. "Tą pat liudija ir paprotys, kad kariuome- 
nės viršininkai įsakymus ne žodžiu skelbdavo, o pa- 
rašę ant lentelės duodavo nešti pro kareivių eiles. 
Kadangi visi kareiviai turėdavo tuos įsakymus pil- 

dyti, tai visi turėjo mokėti skaityti. Nėsant visa- 
tinės apšvietos žmonėse, nebutų galėję jos buti nei 
kariuomenėje. 


Mokykla turi buti privatinė. 


Prancuzas Gaston Sortais savo rašte “*L'in- 
struction de la jeunesse UEglise'? (Jaunuome- 
nės mokslas ir Bažnyčia), pripažįsta Viešpatijai tei- 
sę steigti mokyklas, tečiaus ir jis sako: “* Viešpatija 
turi apsieiti be mokyklų, tai normalis jos pasielgi- 
mas'' (Dice. ap. II, 923). Sortais yra katalikas. 
Griežtai priešingų jam nuomonių yra keliskart bu- 
ves Prancuzijos ministrų pirmininkas Clemenceau. 
Tas 30 spalių 1902 m. Prancuzijos senate pasakė: 
“ Viešpatija turi perdaug vaikų, kad galėtų buti ge- 
ra jų motina'' (L'Etat a trop d? enfants pour ėtre 
un bon pėre de famille). Šitą mintį aiškiau išreiškė 
seniau mųys minčtasis Emil Faguet, tvirtindamas, 
kad viešpatijai neparanku kurti mokyklų “' kadangi 
ji nėra nei mokintojas, nei filosofas, nei motina?! 
ir taip gi, kad ji “įsikišdama į mokinimo dalykus 
dažniausiai pasirodo netikusiai savo darbą darant, 
ir gana tankiai net juokinga tampa.'' (Le liberalis- 
me. Paris 1902 p. 161 ir 162). 

Į mus ginčus neįsivėlęs, viešpatijos uždavinius 
gerai žinantis didis respublikos apgynėjas buvo Ci- 
ceronas. Jis, girdamas respublikos senuosius vei- 
kėjus, sako, kad jie labai protingai darę nei teisda- 
vybe, nei savo mokyklomis nesikišdami į auklėjimo 

reikalus: *' Considerate nunc cetera guam sint pro- 
visa sapienter ad illam civium beate et honeste vi- 
vendi societatem... Principio disciplinam puerilem... 
nullam certe aut destinatam legibus, aut publice 
expositam aut unam omnium esse voluerunt.?? (De 
republica IV, 3). Tat reiškia: “* Dabar pažiurėkite 
kaip ir kiti daiktai išmintingai sutvarkyti, kad pi- 
liečiai laimingai ir padoriai gyventų išvien...  Pir- 
miausiai vaikų mokinimą... Jie gi nenorėjo, kad bu- 
tų visiems vienas teisėmis tvarkomas arba viešpa- 
tijos išguldomas.'? (Žodis publice šičia turi viešpa- 
tijos prasmę taip, kaip ir žodyje rei publicae). 


Mokyklos imperijalizmas. 

Cicerono tėvynėje viešpatijinių mokyklų atsi- 
rado tiktai respublikai žuvus į du šimtu metų po 
Cicerono galvos, kuomet imperatoriai viešpatavo. 
Jie glemžė į savo Tankas visus viešojo gyvenimo 
reikalus. Žemos dvasios imperatoriai graibė žemes- 
nėsės rušies visuomenės jėgas, o kilnesnieji Flavia- 
nų ir Antoninų giminės ciecoriai įkurė imperatoriš- 
kų mokyklų. 

Šimtu metų vėliau ir teisdarybėje pasirodė pir- 
mutinė mokslo laisvę susiaurinanti teisė. Ji tapo 
išduota 362 m. Ciecorius Julianus Apostata uždrau- 
dė, kad krikščionis neaiškintų Homero, Hesiodo ir 
kitų stabmeldžių poetų. Bažnyčios Tėvas šv. Gre- 
gorius Nazianzietis skaudžiai pasmerkė tą cieco- 
riaus įsakymą: “Nei vienu daiktu Julijonas neužsi- 

pelnė tokios neapykantos, kaip šiuomi. Tegul su 
manim jį pasmerkia visi mylintieji iškalbą ir pri- 
"klausantieji, kaip aš, prie jos veikėjų skaičiaus.?' 
(Oratio IV, 100). 

Julijonui veikiai mirus, jo įpėdinis alanai 
nas atšaukė tą įsakymą 364 metais, bet pavyzdis 
liko.  Viešpatijinių mokyklų mintis ir vešpatijinio 
jų tvarkymo įprotis įsigyveno. Tą padarė geras ir 
išmintingas ciecorius Teodozius II. Jis surinko į 
Konstantinopolį 31 geriausių profesorių ir įkurė 
puikią mokyklą 425 metais. Kadangi ta mokykla 
buvo geresnė už visa kas iki tol buvo buvę, kadangi 
jos pakraipa buvo tokia pat, kaip it visuomenės, tai 
toji visuomenė, kaip paprastai, nesirupino, ar geras 
yra principas, iš kurio išdygo tam sykiui naudingas 
daigtas. | 


Viešpatija ir mintys. 

Ciecoriai iš Rymo į Konstantinopolį parsinešė 
tą pažiurą, kad visi viešieji reikalai turi but po vieš- 
patijos imperatorių valdžia. Bažnyčia pakėlė balsą 
prieš tą jų pažiurą, tvirtindama, kad tikčjimo rei- 
kalai, nors jie yra vieši, tečiaus nėra po imperato- 
rių valdžia. Tą Bažnyčios protestą prieš autokra- 
tijos obsoliutizmą. geriausiai išreiškė šv. Ambrazie- 
jus: *'" Imperatorius yra Bažnyčioje, o ne ant Baž- 
nyčios.'? "Tečiaus rytuose Bažnyčios protestas ne- 
turėjo tokios jėgos kaip vakaruose, todel rytuose 
Bažnyčia pateko po viešpatijos valdžia. 

Bet ir vakaruose XVI šimtmetyje sustiprėjo 
taisyklė “'cuius" regio eius religio'?? (keno karalija 
to ir tikyba). Tečiaus vakaruose ta barbariška tai- 
syklė gana greitai žuvo. Jos vietą užemė tikėjimo 
laisvės principas. Jis sako: ** Viešpatija neturi kiš- 
tis į religinius žmogaus įsitikinimus. Ji neplatina 
tikėjimų nei netrukdo jiems.'? "Ta sveikoji mintis 
yra ir Suvienytų Valstijų konstitucijoje. 

Amerikos konstitucija žengė da vieną Žingsnį 
pirmyn. Ji įsirašė žodžio 17 spaudos laisvės princi- 
pa. Šitasai reiškia; “* Viešpatija netui kištis į žmo- 
nių pažiūras ir jų išreiškimus gyvu žodžiu ir spau- 
doje.?? 

Kaip minėtoji Julijono Apostato teisė, susiau- 
Tinanti mokintojų teises, turėjo platesnį pamatą, 
butent, viešpatijos norą apimti mokyklas, taip ir 
minėtu du laisvės principu turi bendrą pamatą. Tas 
platusis jųdviejų pamatas yra nekas daugiau, kaip 
principas, jos viešpatija turi teise aprūpinti žimo- 
nių kuno gyvenimo reikalus, o neturi teisės kiš- 
tis į dvasios, pažiurų ir tikėjimo reikalų aprupini- 
mą. Tą daro kiekvienas sau arba skyrium, arba 
susitarę su kitais. Idant tat galėtų įvykti, dabar7- 
tinis mokslas apie viešpatijas stato dar vieną prin- 
cipą, butent, draugijų laisvės principą. 

Visos dabartinės kulturingos viešpatijos pri- 
pažįsta tris laisves: tikėjimo, spaudos ir draugijų. 
Negalima nepripažinti tų trijų laisvių pamato, bu- 
tent, principo, kad viešpatija neturi kištis į idėjų, 

įsitikinimų, pažiurų sTytį, nes toje sTytyje viešpa- 
tija neturi kompetencijos. Pripažinti jai kompeten- 
ciją toje srytyje yra vis vien, ką sugriauti dabarti- 
nių laisvių pamatą. Nepripažmus-gi viešpatijai 
kompetencijos dvasios ir pažiurų srytyje negalima * 
jai pavesti mokyklų, nes tos yra negalimos be pa- 
žiurų ir įsitikinimų. 

Tai-gi vardan laisvės pamatų apgynimo mo- 
kykla tuzi buti vien privatė, o ne viešpatijimė. 


Bažnyčios ir mokyklos atidalinimas nuo Viešpatijos. 


Jau šimtas metų su viršum žmonės skelbia 
Bažnyčios atidalinimą nuo viešpatijos. Tuo vardu 
galima pavadinti įvairias Tųšis santikių, esančių 
tarp Bažnyčios ir viešpatijos. Mies pripažįstame, 
kad be santikių Bažnyčia ir viešpatija vis-gi negali 
buti, taigi atmetame atidalinimo žodį delto, kad jo 
reikšmė netinka turiniui. 

Bet šičia jau mes parodėme, kad tikrai mylin- 
čioji laisvę šalis neturi ir negali savintis valdžios 
ant įsitikinimų, kad santikiai tarp mokyklos ir 
viešpatijos yra toki patys, kaip tarp tikėjimo ir 
viešpatijos, kad abiejų santikių tas pats principi- 
jalis pamatas. Tai-gi kas sako reikia atidalinti Baž- 
nyčią nuo viešpatijos, tas, jei neatsižada nuoseklu- 
mo, turi reikalauti, kad mokykla butų atidalinta 
nuo viešpatijos. Jeigu kas, žinodamas šitų dviejų 
daiktų 1dėjinę giminystę, skelbia Bažnyčios atidali- 
nimą nuo viešpatijos, o neskelbia mokyklos atidali- 

nimo nuo viešpatijos, tas, beabejo, turi slaptą prie- 
žastį, del kurios laužo savo liogiką, tas turi nepasi- 
sakomų tikslų, arba pildo paliepimus, kurių tikslo 
pats nežino. 


Mokyklos ir viešpatijos santikiai. 

Viešpatija, kaipo kūno reikalų aprupintoja, ne- 
gali apseiti be santikių su mokykla. Pirmiausiai 
viešpatija, kaipo organizacija turi teisę prižiūrėti, 
kad kas jos neardytų. Jeigu butų paskelbtas prin- 
cipas atidalinti mokyklą nuo viešpatijos, tada vieš- 
patijos priešai galėtų susitelkti mokyklos pavidalu 
ir griauti viešpatiją jaunuomenės širdyse. Iš to iš- 
iena viešpatijos teisė prižiurėti, kad jos konstitu- 
cija nebutų eriaujama mokyklose. 

Toliau viešpatija neaprupintų savo gyventojų 
labo, jei leistų mokykloje griauti visuomenės dorą. 
Čia mes nekalbėsime, kaip kuno veikalai priklauso 
"nuo doros, tik pažymėsime, kad jos griovimas gali 
įvykti per mokyklą įvairiais budais. Ta doros sry- 
tis, nuo kurios priklauso viešpatijos gerovė, buva 
sutraukta į bausmių kodeksą. Todel viešpatija tu- 
Ti teise įžiurėti ar jisai nelaužomas mokykloje. Juk 
yra galima ir vagių mokyklą įsteigti, o viešpatija 
negali leisti tokiai buti. 

Viešpatijos priedermė yra aprupinti, kad įvai- 
Tios dalys visuomenės gražiai sugyvėntų. Tam da- 
lykui, kartais, gali kenkti mokyklos, jei jos šovi- 

nistiškai keltų vienus prieš kitus, pav. krikščionis 
prieš žydus arba žydus prieš krikščionis. Ir tuomi 
atvėju viešpatija turi teisę įsikišti. 

Privatinių mokyklų vedėjai labai linkę yra ma- 
žai rupintis vaikų. sveikatingumu. Tiesioginė vieš- 
patijos priedermė yra apdrausti jaunosios kartos 
sveikatą. "Todel viešpatija gali 17 turi prižiurėti, kad 
mokinimo sąlygos nekenktų sveikatai. 

Blogų norų. valdžia, pasiremdama šitomis tei- 
sėmis, galėtų taip įvarginti vienas mokyklas, kad 
jos taptų ištiesų viešpatijinėmis, nors neturėtų to 
vardo. Tečiaus negalima atimti iš viešpatijos jai pri- 
klausančios teisės vien delto, kad nesąžiningi val- 
dininkai gali jas sunaudoti blogiems tikslams. Mes 
kalbame apie sutvarkintą demokratišką viešpatiją, 
kurioje turės buti asmens ir buto nepaliečiamybė. 
Ta nepaliečiamybe naudosis 17 privatinės mokyklos. 

Iš to išeina, kad valdžia negali kada nori jieš- 
koti priekabių prie mokyklos. Ji gali varu ineiti į 
mokyklą, bet ne vėliau kaip į tris dienas po to tu- 
Ti ją paduoti teisman. Gerai sutvarkintoje viešpati- 
joje ne valdininkas, o teismas sprendžia, ar mokyk- 
la pildo a7 laužo viešpatijos įstatymus tose srytyse, 
kurios yra viešpatijos žinioje. 

Mes savo pažiuras į busiančią Lietuvoje mo- 
kyklų tvarką galime“išreikšti šiais žodžiais: Laisva 
mokykla, laisvoje žemėje. 

VIEšPATIJOS UŽDAVINIAI PRIVATINIŲ 
MOKYKLŲ SISTEMOJE. 


Kadangi išreiškėme nuomonę, jog Lietuvoje vi- 
sa apšvieta turėtų eiti privatinėmis mokyklomis, tai 
lengva buvo mintyti, buk musų tėvynėje apšvietos 
ministerijos nereiksią, nes ji neturėsianti ką veikti. 
Tečiaus mes to nesakome ir da-gi priešingai, Ten-. 
giamės paminėti svarbiausius jos uždavinius. 


Visatinė apšvieta. 


Pirmiausias ministerijos uždavinys yra TupiN- 
tis, kad tautos apšvieta taptų visatinė. Pirmutinės 
mokyklos kiekviena pildo savo uždavinį savo vie- 
toje, aptarnaudama didesnį arba mažesnį žemės 
plotą. Katalikų Bažnyčia, apimdama beveik visą 
lietuvių tautą, galėtų aprupinti mokyklomis beveik 
visą musų šalį, bet protestantus, žydus ir kitus ne- 
katalikus negalima pavesti jos globai. Tai-ei aiškus 
yra reikalas turėti kokią nors įstaigą, kuri rupin- 
tųsi apšvietos visatinumu visur. Tokia įstaiga turi 
buti oficijalė ir taip plati, kaip Lietuva ir galėti be 
tarpininkų susieiti su augščiausia tautos valdžia. 
Visas tas ypatybes gali ir turi turėti tautos apšvie- 
tos Ministerija. 


Visatinės apšvietos laipsnis. 


Mes gyvename taip vadinamame grekų ir Ry- 
mo kulturos tipe. Jame dar prieš Kristui užgim- 

siant moksle pasidarė trys laipsniai: pradinis, vi- 
dutinis, augštasis. Ne visur ir nevisada vienaip pla- 
tųs budavo tie laipsniai, ne visada ir nevisur buvo 
tos pačios tarp jų ribos, bet stambieji ruožai likosi 
tie patys. 

Mes žinome dvi to laipsniavimo išvaizdi. Lie- 
tuvoje viešpatavo rusiškoji mokslo laipsniavimo iš- 
vaizda: trys metai pradinės mokyklos, aštuonios 
klesės gimnazijos ir keturių-penkių metų universi- 
tetas. Amerikos mokyklų laipsniavimo išvaizda 
truputį kitokia: aštuoni metai pradinės mokyklos, 
keturi metai augštosios ir trijų- pELiEių metų uni- 
versitetas. | 

Kalbant apie visatiną tautos apšvietą, reikia 
išaiškinti, kokį laipsnį reikia teikti visiems. Dar nei 
viena tauta, nei viena viešpatija neturi visatinos 
apšvietos antram ir trečiam laipsniui. "Tik kaikurie 
socijalistai stato kol kas neišpildomą reikalavimą, 
kad visi žmonės baigtų universitetus: Mes kitų ne- 
pralenksime ir džiaugsimės, jei pavysime geres- 
niuosius. Taigi mes, kol kas, tebereikalaujame tik- 
tai pradinio mokslo visiems Lietuvos vaikams. 

Jau matėme, kad tas pradinis mokslas gali bu- 
ti nevienodas; arba trimetis rusiškasis, arba aštuon- 
metis amerikoniškasis. Skirtumas tarp trijų ir aš- 
tuonių metų yra taip didelis, kad reikia apie tą Tim- 
tai pagalvoti. Tečiaus tas dalykas taip painus, kad 
mažame straipsnyje jo išdėti niekaip negalima. Rei- 
kia pasitenkinti bendromis pastabomis. 

Pirmiausiai, visatinės apšvietos įvedimas rei- 
kalauja labai daug pastangų. Rusija nuo 1906 m. 
ištikrųjų norėjo jį įvesti, bet nepajėgė del stokos 
žmonių ir pinigų. Tai-gi ir mums visatinos apšvie- 
tos įvedime reikėtų atskirti pradžią nuo galutinio 
tikslo. Tegul pradžiai visatinė apšvieta tebus tiktai 
trimetė mokykla. Joje galima išmokinti pačių rei- 
kalingųjų dalykų: skaityti-rašyti, aritmetikos, g1m- 
tosios kalbos gramatikos ir religijos. 

Pradinės mokyklos Anglijoje duoda mokiniams 
gan daug geometrijos formulų, išmokamų atminti- 
nai be prirodymų, Rusijoje paskutiniais laikais ėmė 
platinti pradinėse mokyklose mokslą apie dirvas, 
Amerikoje pradinė mokykla tampa beveik univer- 
sitetu, kuriame galima išmokti ko kas nori. Visos 
trys tos Tųšys turi tą patį tikslą: suteikti mokiniui 
tų Žinių, kurių gal prireikti ranpkelniui, kada jis 
užaugs. Anglijoje zankpelniai daugiausiai buva 
amatninkai, delto jiems tos formulos buva naudin- 
g0s. Rusijoje dirvų mokslas rengia vaiką buti žem- 
dirbiu. Amerikoje duodama visko, kad pats pasi- 
rinktų. 

Jeigu mes sulauksime tos dienos, kada visati- 
nis mokslas Lietuvoje galės užimti vaikų gyvenime 
daugiau negu tris metus, tada mums reikės Tupin- 
ties į pradinę mokyklą įvesti dalykų lavinančių, 
miklinančių ir stiprinančių protą. Aprupinimas 
vaikų atminties žiniomis dažniausiai.lieka nepasic- 
kęs tikslo. Tos žinios kurios jau vaiku esant buvo 

naudingos užaugusiems, liauja buti naudingos piT- 
ma negu tas vaikas subręsta. 


Ministerijos įrankiai. 


Viešpatijinių mokyklų šalininkai labiausiai re- 
miasi tuomi, kad pradinė apšvieta turi buti visati- 
nė. Jie sako, apšvietos ministerija negalėtų padary- 
ti visatinos apšvietos, jei neturėtų teisės steigti mo- 
kyklas, nes turėtų uždavinį, o neturėtų priemonės 
jį išpildyti. Mes atsakysime prilyginimu, kad ap- 
švietos ministerijos uždavinys paneši jureivio užda- 
viniui. Jura ir vėjas nėra jureivio nuosavybė. "Tai 
tik gaivalai, kuriedviem jis pasinaudoja savo už- 
daviniams. | 


Priverstino mokinimosi teisė yra lyg smarkus 
vėjas, kuris suvaro vaikus į mokyklas. Kultūrinės 
tautos dvasia yra lyg jura, kurioje vietoje vandens 
yra troškimas mokinti. 


Galima abejoti ar privatinės apšvietos troški- 
mas įkurs mokyklų tiek, kad išteks visiems moki- 
niams. Sakysim dar daugiau, be abejonės žinia, kad 
pradžioje jų neužteks, nes stoka mokintojų ir pini- 
gų. Bet nei viešpatija nepavers išnaikintų miškų 
kelmus mokintojais. Visatinio mokslo įvedimas cis 
pamažėli. Mus apšvietos ministerijos uždavinys bus 
protingai sunaudoti tautoje esančias jėgas, kad jos 
ereičiausiai sustiprėtų i7 užaugintų reikalingą mo- 
kintojų skaičių. > 

Privatinės inicijatyvos šelpimas. 


Laisvės šalis nebijo privatinės inicijatyvos, bet 
dar ją sustiprina. Katalikiškuose Šveicarijos kanto- 
nuose teko pastebėti faktą, kad beveik nėra kanto- 
ninių mokyklų mergaitėms. Užklausti apie tai švei- 
carai atsako: “Kam mums steigti mergaitėms kole- 
gijas, kad Bažnyčioje yra įgimtas krypsnys mokin- 
tojauti.'? Merginos kunigais tapti negali, tai jos 
tampa vienuolėmis, o vienuolių darbas — mokinti 
vaikus. Lietuvių apšvietos ministerija galėtų ir tu- 
Tėtų sunaudoti šitą katalikystės DESI visotinės 
apšvietos tikslams. 

M. Yčas, apšvietos vice-ministeris Rusijoje, 
nors protestantas, moka naudotis katalikystės pa- 
darais tautos reikalams. Budamas Chicagoje jisai 
kalbino Šv. Kazimiero seseris greičiausiai įsikurti 
Lietuvoje. 

Ne visų tikėjimų vienokia prigimtis, bet tarp 
tikėjimų eina dvasios kova. Katalikams įsisteigus 
mokintojų seminariją apšvietos ministerio patartoje 
vietoje, beabejo, norės panašią įstaigą įsikurti ko- 
kia nors kitaminčių srovė, kovojanti su kataliky- 
ste. Ministerijos uždavinys yra sužinoti, kada ir 
kas ims tokius projektus auginti, o sužinojus patar- 
ti, kad konkurentė savo įstaigą pastatytų tokioje 
vietoje, kur butų nauda ne vien savininkei srovei, 
bet ir apielinkės visuomenei, 

Ministerijos inicijatyva. 


Vietomis gali pasidaryti visai stoka privatinės 
inicijatyvos, nors veikalas yra. Iš augštumos žiurė- 
dama į visas tėvynės vietas, ministerija umai pa- 
mato vietinį reikalą net ir ten, kur tos šalies gy- 
ventojai, užsiėmę savo smulkmenomis, nepastebi. 

Tada ministerija privatinio asmens vardu pra- 
deda rašyti laikraščiuose apie tos vietos reikalus, 
pasiunčia savo žmogų, kad pributų žymesniuose 
vietinių asmenų susirinkimuose ir sudaro privatinę 
draugiją reikalingai mokslo įstaigai įkurti. "Tokiu 
budu protinga ir darbšti apšvietos ministerija ap- 
rupina visotinos apšvietos reikalus, nekurdama sa- 
vo mokyklų. 

Jei kurioje vietoje katalikai apsileidę neturi 
reikalingų mokyklų, ministerijos žmogus sujudins 
katalikus. Kitoje vietoje tokiu pat budu visatinis 
reikalas galima ir reikia aprupinti tarp apsnudusių 
nekatalikų. 


Pradinė apšvieta priverstina. 


Devynioliktasis šimtmetis taip garbino laisve, 
kad daugelis mokslininkų tvirtindavo ir dabar tebe- 
tvirtina, buk viešpatija neturi teisės įvesti priver- 
stino mokinimo. Net kaikurie katalikai mokslinin- 
kai pripažino šitą liberalizmo tvirtinimą, įkunytą 
Prancuzijos, Anglijos ir Amerikos teisdarybėse 
apie mokyklas. 

Mes einame su kitų katalikų mokslininkų nuo- 
mone ir sakome, kad viešpatija, ypač Lietuvoje, tu- 
ri teisę versti žmones, kad leistų vaikus nors per 
pradinę trijų metų mokyklą. 

Juk lietuviai yra žmonės 17 tarp Žmonių gyve- 
na. Viename šone šale mus yra augštai apšviesti 
vokiečiai, kitame šone bus neprigulminga Lenkija, 
kuri taip gi smarkiai pakels savo apšvietą. Kuršo 
latviai jau i7 pirma buvo apšviestesni už mus. Jei- 
gu tat lietuviai paliktų savo vaikus be apšvietos, 
tai jie tuomi pačiu paduotų juos kaimynams iš- 
naudoti. i 

Apsiginimas nuo išnaudojimo yra taip pat rei- 
kalingas daiktas kaip rubas ir avalynė. Jei kurių 
tėvas neaprengtų savo vaikų, tai viešpatija turėtų 
netik teisę, bet ir priedermę priversti jį nupirkti 
vaikui atsakantį drabužėlį. Lygiai taip pat viešpa- 
tija turi teisę priversti tėvus, kad nepaliktų vaikus 
be reikalingiausiojo mokslo. Viešpatijos uždavinys 
yra pagelbėti silpniesiems protu ir jėga, kurių jie 
neturi, 0 ji turi. 


Pradinis mokslas dovanai. 


Jau augščiau mes rašėme apie viešpatijos pa- 
šelpas mokykloms. Čia dar reikėtų pridėti, kad tos 
pašelpos turėtų pirm visko tekti pradinėms mokyk- 
loms. Priverstinas mokslas negali buti brangus. Čia, 
žinoma, nesvarbu, ar pradinių mokyklų mokestį 
Miešpatija surinks iš žmonių į savo iždą, o paskui 

iš jo dalįs mokykloms, ar gal lieps patiems Žžmo- 
nėms tiesiog užlaikyti mokyklas. 

Pirmame atvėjyje mokyklos vadinasi dovanai 
prieinamos. Antrame atvėjyje vaiko buvimas mo- 
kykloje nepriklauso nuo to ar jo tėvas užsimokėjo 
ar ne. Privatinė piadinė mokykla praneša viešpati- 
jai, kad tėvai neužmokėjo. Tada turi užmokėti už 
juos viešpatija. Jos dalykas paskui pareikalauti ar- 
ba nereikalauti iš tėvų. | 

Kad privatinės mokyklos neeksploatuotų tokiu 
budu viešpatiją perdaug didelėmis kainomis už 
mokslą, šalies parlamentas kas metai, arba kas trys 
metai, nustato pradinių mokyklų kainas miestams 
ir sodžiams. Tos kainos gali buti įvairios sulig gy- 
venimo sąlygų įvairumo tirščiau ir rečiau apgyven- 
tose vietose. Ministerijos uždavinys yra prirengti 
projektus toms teisėms. 

Kol tautoje priaugs užtektinai didelis mokinto- 
jų skaičius, jų seminarijose nevien mokslas turi bu- 
ti viešpatijos apmokamas, bet ji turėtų dar duoti 
mokiniams lėšų valgiui, knygoms ir rubams. 

Jei Žmonės visus tuos pinigus turėtų sudėti 
mokesčiais, tai butų gana sunku. Užtat reikia ru- 
pinties, kad Lietuva turėtų kitų pinigo šaltinių. 
Krasa, telegrafai, geležinkeliai, girios, ežerai ir 
upės turėtų priklausyti viešpatijai, kad ji ir be mo- 
kesčių, turėtų šiek-tiek pinigo. Neminėjome akcy- 
žių nei muitų, nes tie dažniausiai gula ant žmonių 
kišenių. Bet brangenybių: šilkų, aukso, brangak- 

menių svetimų vynų ir kitų tokių daiktų muitai 
visai nepeiktini. Jei mūsų tėvynėje nebus visiškai 
sausa, tai nors alkoholio monopolis turėtų buti. "Te- 
gul girtuokliai nors tuomi bus naudingi, kad jų pl- 
nigais gyvęs Mokyklos. Tr rukorius reikėtų prie to 
prikergti, tai-gi tabako monopolis butų protingas. 

Šiuo kartu suskubome paminėti tik du minis- 
terijos uždavinių privatinių mokyklų sistemoje, bu- 
tent kad apšvietą padarytų visatinę, ir kad paru- 
pintų tam lėšų. Dar yra ir trečias apšvietos mini- 
sterijos uždavinys. 


MOKYKLŲ PROGRAMAS, 


Mokyklas betvarkant atsiranda daug visokių 
klausimų. Kaikurie buva ypatingai painųs. Tarp tų 
bemažko pirmutinis klausimas, ar palikti kiekvie- 
nai mokyklai nusistatyti savo programus, ar įduoti 
programų tvarkymą apšvietos ministerijai. Bandy- 
sime pagvildenti tą klausimą. 


Programų laisvės pavojus. 


Mes mažai teturime jėgų, todel reikia labai 
taupinti jas. Nesant mokyklų monopolio, nei vieš- 
patijinių mokyklų, nei viešpatijinės programos, 
mokslas musų tėvynėje bus kaip žolės lauke: kur 
kokiai žolei pasitaiko ten ji ir auga. Į vieną vietą 
pribyra perdaug sėklų; ten dauguma turi žuti nu- 
stelbta. Kitur visai nepritenka reikalingų sėklų ir 

žemė lieka plika del sėklų stokos. Kitaip sakant 
viešpatijinių programų nesant vienų, gal ir nerei- 
kalingų, mokslų. privis perdaug, kitų, nors reika- 
lingesnių, visai nepriteks. Privatinės mokyklos plė- 
tos tas programos.dalis, kurios atneša daugiau nau- 
dos savininkams, o nežiurės, kad sklistų mažai pel- 
ningi mokslai. 


Ta pavojų gali prašalinti viešpatijinė mokyklų 
programa. Ji nustato programas iv prižiuri, kad 
mokyklos jas išpildytų. Nustatydama tas progra- 
mas ministerija priverčia mokyklas žiurėti viešpa- 
tijos naudos. 

Kita priežastis, del kurios sakoma, kad viešpa- 
tija turi davinėti mokykloms programas, yra patTi- 
jotiška. Kaip tiktai patyrėme šiokios tokios mokyk- 
lų laisvės, Lietuvoje susyk ėmė veistis privatinių 
svetimtautiškų mokyklų. Lietuvių kalbai jose buvo 
paskutinė vieta, užtat svetimtaučiai, turtingi Lie- 
tuvos dvarininkai, pirmąją vietą pavedė savajai 
lenkų kalbai. Dvaruose ir apie dvarus dar visur lie- 
tuviai beveik labiau brangina lenkų kalbą už sa- 
vąją. Kaikur musų tėvynėje yra ir sodžių tebeglu- 
dančių ištautėjimo pavojuje. Palikus programų 
laisvę musų dvarponiai nepasigailėtų pinigų lenkiš- 
koms mokykloms ir su jų pagelba ištautintų dauge- 
lį lietuviškų apielinkių. 

Dar yra ir trečias programų laisvės pavojus. 
Daugeliui tėvų ir beveik visiems mokiniams labiau 
rupi gauti iš mokyklos pabaigimo teises negu mok- 

slą. Jeigu nieks neprižiurės kas, ko ir kiek moki- 
na, tai privis dipliominių fabrikų, kurios darkys 
daug popieros liudijimams, o mokslo tautoje nepla- 
tis neikiek. Sąžiningoms mokykloms bus sunku eiti 
lenktyn su nesąžiningomis, nes mokiniai plauks ten, 
kur jiems bus lengviau. Viešpatija davinės subsi- 
dijas (pašalpas) mokykloms, žiurėdama jų mokinių 
skaičiaus, tai-gi nesąžiningosios mokyklos turės 
daug daugiau paspirties iš viešpatijos už sąžinin- 
gąsias. Tokiu budu visuomenės mokesčiai šelptų 
tamsybę. | 

Mes taip karštai gynėme mokslo laisvę viešpa- 
tijoje 17 jo neprigulmybę nuo biurokratijos, o da- 
bar patys parodome tos laisvės pavojingumą. Tai- 
-91 priėjome prie to, kad turime arba atsižadėti 
mokslo laisvės, arba atsižadėti nuoseklumo, arba 
pastatyti tautą 17 mokslą pavojuje. 

Tai vienas iš daugelio pavyzdžių, kad patys 
gražiausieji obalsiai ir principai gali tapti pavojin- 
91, ypač neatsargiai su jais apsieinant. Mes rupinsi- 
mės buti atsargųs ir jieškosime, ar negalima ir prie 
laisvės liktis 17 iš pavojaus išsisukti. 


Programų laisvė ir svetimtaučių propaganda. 


Už visus minėtus programo laisvės pavojus di-- 
džiausias yra tas, kad jūuomi pasinaudos lenkai dva- 
Tininkai lenkystei platinti. Bet tą jų darbą priver- 
stinieji programai nesustabdys. Jį galėtų trukdyti 
tik teisė, draudžianti įkurti lenkiškas moky klas, ar- 

ba susiaurinanti jų kalbos mokslą. Tokios teisės 
mes negalėsime išduoti, ypač jei Vilnius liksis Lie- 
tuvoje. Juk Lietuva bus laisvės šalis, kurioje nebus 
teisių atkreiptų prieš: kokią nors tautą. 

Piliečių lygybė reikalaus duoti visas teises len- 
kams Lietuvoje tarp +ų ir teisę steigti lenkiškas 
mokyklas. Jeigu viešpatija neduos lenkams, Lietu- 
vos piliečiams, kuoplačiausiai išdėstinėti jų kalbą 
jų mokyklose, tai ji nebus laisvės viešpatija. Taigi 
kovai su lenkų kalbos platinimu per mokyklas mes 
turime jieškoti kitokių priemonių kaip priverstino- 
s10s progTAMOS. 

Man rodos mes perdaug bijomės lenkinančios 
mokyklos. Pažiurėsime į sulenkėjusius, arba šiaip 
ištautėjusius Lietuvos kraštus. Augustavo i7 Su- 
valkų pavietus ne mokyklos sulenkino. Mokyklų 
ten buvo mažiau negu kitur. Žmonės ir šiandien ten 
daug tamsesni negu Marijampolės ir Vilkaviškio 
paviete. Tamsybė, o ne mokyklos, juos sulenkino. 
Taip pat ir musų bajorija ne mokyklose sulenkėjo, 
o labiausiai tada, kada mokyklų neturėjo. 

. Marijampolės gimnazija dar niekuomet nebuvo 
lietuviška. Iš pradžių ji buvo lenkiška, paskui ru- 
siška. Tečiaus iš tos gimnazijos išdygo “*'Aušra?? ir 
pati smarkuma tautinio lietuvių sukilimo. Lenkiš- 
kiausias buvo kitados Vilniaus Universitetas, bet 
iš jo išėjo Daukantas. Tš vokiškiausio Karaliau- 
čiaus išėjo Duonelaitis, Kuršaitis, Vidunas ir kiti 
pasižymėję lietuviai. 

Iki šiol lietuviai atsižadėdavo lietuvystės tik 
del to, kad nematė prakilnių lietuvių. Tautos ne- 
tenka savo išvaizdos, jei jos įtiki, kad jos yra Že- 
mesnės Trųšies už kitas. Dauguma lietuvių save skai- 
tė žemesnės rųšies žmonėmis delto, kad neturėjo 
viešpatijinio gyvenimo ir ponų. Kaip tik atsirado 
“ponų"'? iš lietuvių, taip ištautėjimas sumažėjo. 
Kaip tik Lietuva taps savystovė, arba nors autono- 
minė viešpatija, kaip tik lietuvių kalba viešai skam- 
bės teismuose, valdvietėse ir šiaip viešame visuo- 
menės gyvenime, taip išnyks ir antroji ištautėjimo 
priežastis. 

Tat nereiškia, kad galėtume imti snausti ran- 
kas sukeitę. Prieš privatinę lenkų agitaciją pasta- 
tysime privatinę lietuvių agitaciją. Jei lenkai ims 
polionizacijos subsidijas iš kaimynų vešpatijos, tai 
musų prokuraturos dalykas bus tatai susekti. Mies 
taip-gi pasirupinsime subsidijomis lietuviškoms 
mokykloms. | 

Dabar dar mes neturime savo viešpatijos, o jau 
mokame kovoti su lenkinančiomis mokyklomis. 
1917 m. buvo atspausta ištrauka iš lenkiško laik- 
raščio *'Gwiazda Polarna,'' kuris skundžiasi, kad 
lietuviai kunigai trukdo lenkiškoms mokykloms 
veikti Lietuvoje. Po karei, gal, ir laisvamaniai tau- 
tininkai pavaduos kunigus, ėmę kovoti su lenkais, 
kad kunigams nereiktų “'kišties į politiką.?? 

CD 


Programų laisvė ir įvairumas. 


Viešpatijos priežiura, tiesa, sudaro programų 
vienodumą, ir tvarką mokyklose. Programų laisvės 
sistemą galima prilyginti pievai, kur auga įvairių 
nesėtų žolių; o šalis su priverstinąja programa yra 
kaip dobilų laukas, kuriame visos žolės vienokios, 
drauge sėtos, drauge šienaujamos. 

Geras daiktas, beabejo, dobilai. Bet tik tie uki- 
ninkai sėja dobilų, kurie neištenka gana gerų pic- 
vų. Šitų įvairumas duoda skanesnio pašaro gyvu- 
liams. 

“ Šitas prilyginimas parodo viešpatijinių progra- 
mų blogąją pusę. Privatinė inicijatyva tada nesiru- 
pina mokyklos programų pagerinti, nes jos Tupes- 
tis liktų bergždžias, programų mainymo teisei esant 
vien viešpatijos rankose. 

Kadangi nieks negali to padaryti, kad į apšvie- 
tos ministeriją patektų valdininkais tiktai patis ga- 
bieji programų sustatytojai, todel tai ministerijai 
negalima duoti monopolio tvarkinti programas. 

Programų tvarkymo monopolis ministerijos 
rankose yra pavojingas dar ir tuomi, kad veda per- 
mainas arba nenaturaliai greitai, arba nenatura- 
liai lėtai. Tat priklauso nuo žmonių ir jų upo. Mi- 
nisterijos paprastai dalinasi į departamentus arba 
skyrius. Apšvietos ministerija turės maždaug tuos 
skyrius: pradinės apšvietos, gimnazijų, universite- 
tų, dailės mokyklų, subsidijų tvarkymo. Į vieną 

departamentą pateks žmogus, kuris yra iš arti ma- 
tes kaip lengva yra padaryti kenksmingą klaidą be- 
mainant programą. Tas laikysis principo: **'Šiuk- 
štu programų nemainyti.'? Kitame departamente 
bus žmogus gana drąsus ir negana atsargus praci- 
ties priešininkas. Tas susyk viską permainys. Po 
kelių metų jis išvys savo klaidas ir jų pasekmes. 
Tada jis antrusyk laužys visą programą, o visos 
Lietuvos mokiniai nuo jo priklausančiame skyriu- 
je turės tą visa perkentėti. Rusijos apšvietos mini- 
sterija XX amžyje daug pakenkė visatiniai apšvie- 
tai dusyk mainydama vidujinių mokyklų programą. 

Dar prieš garsųjį Rusijos eksperimentą pran- 
cuzų sociologas P. Leroy-Beaulieu rašė, kad viešpa- 
tija, turinti programų monopolį **' šokinėja iš perse- 
nėjusios metodų rutinos į staigų ir xadikalį jų mai- 
nymą?? (L? Etat moderne et ses fonctions. 83 ėd. Pa- 
Tis 1900, puslapis 273, 274). 


Programų i“ metodų laisvei esant mokyklos pa- 
čios sumano įvesti kokią nors naujenybę. Turėda- 
mos programos laisvę, jos tą sumanymą gali įkų- 
nyti ir įkūnija. Jeigu sumanymo buta klaidingo, tai 
tik tos vienos mokyklos jaunuomenė tekenčia blo- 
gas pasekmes. Jąs greičiau galima pamatyti ir su- 
stabdyti vienoje įstaigoje negu visos viešpatijos 
mokyklose. Iš kitos pusės, pasitaikius geroms pa- 
sekmėms, kitos mokyklos gauna tą patirti iš apy- 
skaitų ir iš laikraštijos. Patyrusios gali ir pasinau- 
doti. 

Tokiu budu naujas naudingas daiktas netaip 
greitai praplinta, kaip viešpatijinio programų mo- 
nopolio sistemoje, bet užtatai apsaugoja visuomenę 
nuo klaidos pasekmių. Kita nauda programų laisvės 
"yra ta, kad visų mokyklų veikėjus prileidžia prie 
programų ir metodų lavinimo ir tobulinimo. 


— 


Nebus perdaug įvairumo. 


Daugelis prisibijo, kad davus programų laisvę, 
mokyklos kiekviena saviškai eis kaip upė per smil- 
tyną, išsidalįs į daugybę visokių srovių ir srovelių, 
kiekviena bus negili ir iš visų bus maža nauda. 
Viešpatijinis programų monopolis esąs kaip van- 
denų inžinierius, kuris tas seklias sroves suvaro į 
vieną siauresnę, užtat gilią ir naudingą vagą. 

Atsakysime, kad istorija nerodo perdidelio pro- 
gramų arba metodų įvairumo net tenai kur nėra 
monopolio. Universitetų programus šiandien niekur 
viešpatija netvarko, nes visur universitetai turi au- 
tonomiją. Tečiau niekur nėra išsidirbę tokio prog- 
ramų ir metodų vienodumo kaip universitetuose. 
Amerikos, Vokietijos ir Rusijos vidujines mokyk- 
las, tvarko programų monopoliais. Jie sudarė tris 
visai skirtingus tų mokyklų tipus. Universitetų 
programai, netvarkomi nei kokia jėga iš šalies, te- 
čiaus jie tose trijose šalyse sudarė vieną mokslo 
tipą. 

Neviskas suprantama žmonių prigimtyje. Rei- 
kia pripažinti ir nesuprantamų faktų. Viduramžyje 

nebuvo programų monopolio, tečiaus ir Lietuvoje 
ir Portugalijoje ir visose kitose šalyse maža buvo 
skirtumų mokyklose. Žmonėse yra kasžin kokia 
vienijanti priežastis. Juk vieno šimtmečio rankraš- 
čiai, rašytieji įvairiausiose šalyse turi bendrų žy- 
mių, iš kurių paleografai suseka jų atsiradimo lai- 
ką. Dailės istorikai, dirstelėję į geležinius senoviš- 
kus durių apkaustymus, suseka kada jie daryti, 
nors niekas niekuomet nesirupino vienodyti kalvių 
metodas. 2 
Lietuva, beabejo, turės bendrų ir viešų reika- 
lų. Tik tos mokyklos galės joje gyventi, kurios 
tiems reikalams tarnaus, nes į kitas nieks neleis 
vaikų. Tik viešpatijos galybe stovinčioji mokykla 
gali netarnauti šalies reikalams i7 pastovėti, nes 
viešpatija joms duoda jėgos. Privatinės mokyklos 
pastovumas yra tik vienas tarnavimas viešiems rei- 
kalams. Prie tų reikalų liuosai taikomos programos 
ir metodos susidaro tiek vienodos, kiek vienodi yra 
patis reikalai. Didesnio vienodumo nei nereikia. 


Viešpatijiniai egzaminai. 

Tiesioginis viešpatijos uždavinys yra apsaugo- 
ti visuomenės gyvybę ir sveikatą. Viešpatija nega- 
li apsiimti, kad kiekvenas šunkarys vadintųsi me- 
dicinos daktaru, rašytų žmonėms receptus su nuodi- 
jančiais vaistais ir augintų pelną duobkasiams. Bet 


jeigu viešpatija neturės teisės nustatyti programą 
nei vienai mokyklai, tai ji negalės to padaryti nei 

medicinos fakultetui. Tada, beabejo, atsiras įstai- 
gų pasivadinančių medicinos fakultetais, duodančių 
gydytojo dipliomus nieko nežinantiems, bet bran- 
giai užmokantiems asmenims, kurie paskui savo 
lėšas lups nuo ligonių. | 

Visa tat yra tiesa, bet iš jos neišeina, 22 vieš- 
patijoje turėtų buti programų monopolis. Šiandien 
viešpatija niekur nenustato nei nekontroliuoja me- 
dicinos fakultetų programus, tečiaus šunkariai dak- 
taro dipliomo negauna. Juk gydytojai turi išduoti 
viešpatijos egzaminus. Tiek Vokietijoje, tiek Ame- 
rikoje, tiek Rusijoje asmuo, pabaigęs universitete 
medicinos fakultetą, negali pradėti gydytojauti be 
viešpatijinio egzamino. Mums reikėtų taipgi pasi- 
laikyti šitą butinai reikalingą paprotį, ne vien me- 
dicinos srytyje, bet i: kaikuriose kitose. 

Gal kam keista pasirodys, kad Šveicarijoje Fri- 
burgo kantone vyrai, baigę tame universitete teisių 
" Žakultetą. su daktaro laipsniu, neturi teisės advo- 
katauti. "Tuom tarpu tame pačiame kantone to pa- 
ties universiteto studentai, baigę tą fakultetą su li- 
cencijato laipsniu, gali advokatauti, nors licenci- 
jatas yra žemesnis už daktarą. Mat licencijatas yra 
podraugei viešpatijinis egzaminas, o daktaratas tik 
universitetinis. Kas išdavinėja daktariškus egzami- 
nus be licencijato, tas neturi išdavęs viešpatijos eg- 
zamino ir neturi viešpatijos teisių. 

Viešpatija beabejo turi teise egzaminuoti gy- 
dytojus, advokatus, inžinierius, kandidatus į valdi- 


o 

ninkus ir visus kitus, kurių mokslo stoka galėtų 
kenkti visuomenei. | | 

Vokietijoje tiems egzaminams skiriami daž- 
niausiai praktikai, veikiantieji toje šakoje, į ku- 
Tią kandidatas nori įstoti. Rusijoje viešpatijos eg- 
zaminatoTiai visur buva apšvietos ministerijoje 
tarnaujantieji mokintojai arba profesoriai. "Trečia 
egzaminų Tųšis yra pristatymas dipliomo iš mokyk- 
los, kurią egzaminatoriai žino ir pripažista. Beveik 
visos prvatinės įstaigos, reikalaujančios augštojo 
mokslo iš kandidatų į savo oficijalistus, sakysim 
inžinierių kompanijos, garsina, kad egzaminuos no- 
rinčius gauti vietą jų įstaigose. Iš tiesų gi neegza- 
minuoja savo kandidatų, pasitenkindamos tuomi, 
kad jie parodo dipliomą iš aukštosios mokyklos, ku- 
Trios TimMtumą kompanija žino. Tat galima vadyti 
trečia egzaminų metoda. Jos prisilaiko taipgi kai- 
kurios viešpatijos. 

Yra skirtumas tarp minėtos trečiosios egzami- 
no išvaizdos ir tarp viešpatijinių mokyklų su teisė- 
mis. Asmuo, baigęs mokyklą su teisėmis turi teisę 
reikalauti, kad viešpatija jo neegzaminuotų. Tuom- 
tarpu musų minėtoje trečioje egzaminų rųšyje vieš- 
patija turi teisę necegzaminuoti, jei ji žino, kad tas 
asmuo yra baigęs rimtą mokyklą. Kas kita yra kan- 
didato teisė nestoti egzaminan, ir kas kita yra vieš- 
patijos teisė neegzaminuoti. 

Galima tikėtis, kad faktiškai ir Lietuvoje susi- 
darys tas greitasis ir trumpasis viešpatijinių egza- 

minų budas. Atsiras rimtų augštai stovinčių mo- 
kyklų, kurių dipliomo užteks viešpatijai. Bet rei- 
kia palikti viešpatijai teisę egzaminuoti. Tą teisę 
įieikia palikti dar ir delto, kad valdininkai nega- 
lėtų viešpatijos teises pripažinti vienų jiems patin- 
kamų mokyklų mokiniams, o nepripažinti nepatin- 
kamų. Kandidatas, jaučiantis, kad jis mokslo turi 
užtektinai, gali pareikalauti, kad jį egzaminuotų ir 
duotų teises. Apšvietos ministerijos dalykas bus im- 
formuoti įvairias viešpatijos įstaigas apie mokslo 
stovį įvairiose mokyklose, kad tos įstaigos žinotų 
kaip apsieiti su jų auklėtiniais. Apšvietos ministe- 
Tija taipgi turi surengti ir bepartyvių egzaminato- 
rių kuopas, kad reikalui ištikus galėtų išduoti iš- 
tarmę ar viešpatijinio egzamino teisė vietomis ne- 
vartojama kaipo partijinės kovos priemonė. "Tam 
tikslui egzaminų komisijoje turi buti vieta atstovui 
tos mokyklos, kurią yra baigęs egzaminuojamasis. 


Taigi galutinai mes sueiname į tą, kad viešpa- 
tijinis programų monopolis yra kenksmingas, bet 
viešpatijinių egzaminų teisė yra butinai reikalinga. 


Mokslas ir kareivija. 


Rusijoje apšvietos buvo maža, todel labai ilgai 
trukdavo, kol kareivį tiek. pralavindavo, kad jis 
šiaip taip tikdavo dabartiniems kariškiems uždavi- 
niams. Rusijoje kareiviavimas paprastai tęsiasi ne- 
pilnus ketverius metus. Tas laikas tuo labiau su- 

trumpinamas, kuo augštesnį mokslą kas išėjęs. Bai- 
gusieji gimnazijas tetarnauja tik vienus metus. 

Vokietijoje mokslas liaudyje yra augštas., del- 
to ir kariuomenėje vyrai tebuva tik du metu, nės 
tuomi trumpu laiku vokiečius galima išmokinti 
tiek, kiek rusus per ketverius metus. 

Padarius Lietuvoje visatiną apšvietą, 17 karei- 
viavimas sutrumpės. Reikės kareiviauti tik tiek, 
kad išmokus tą kas dabartiniais laikais kareiviui 
reikalinga. Žinoma, universitetą baiges vyras tuos 
daiktus išmoks greičiau negu tas, kuris baigęs tik 
pradinę mokyklą. Bet augštesniųjų mokslų vyrams 
kariuomenėje turėtų buti priedermė pereiti sutrum- 
pintą oficierijos kursą, kaip tat dabar daroma Ru- 
sijoje praporščikų mokyklose. Tą įvedus susilygin- 
tų inteligentų ir neinteligentų teisės kariuomenėje. 
Abieji lygiai ilgą laiką tarnautų, o tarnavimą baig- 
dami kiekvienas turėtų tokį laipsnį kariuomenėje, 
kokį butų suskubęs įgyti savo mokslu. 

Demokratiškai viešpatijai tat visai pritiktų, 
kad nebutų privilegijų nei bajorams, nei inteligen- 
tams. 

